Държавен вестник, бр. 59, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  59
(6) Устройството, дейността и вътрешният 
ред на комплексния онкологичен център се 
уреждат с правилник, утвърден от ръководи­
теля по ал. 2.“
§ 14. В чл. 27 се правят следните допъл­
нения: 
1. В ал. 1 след думата „заболявания“ се 
поставя запетая и се добавя „специфични 
грижи по домовете на лица с хронични ин­
валидизиращи заболявания“.
2. Създава се ал. 4:
„(4) Домовете за медико-социални грижи 
могат да предоставят социални услуги по 
реда на Закона за социалното подпомагане.“
§ 15. Член 28 се изменя така:
„Чл. 28. (1) Хосписът е лечебно заведение, 
когато в него медицински и други специа­
листи осъществяват палиативни грижи за 
терминално болни пациенти. 
(2) Лечебната дейност в хосписа, регистри­
ран по този закон, се ръководи от медицински 
специалист.
(3) Устройството, дейността и вътрешният 
ред на хосписа – лечебно заведение, се уреж­
дат с правилник, утвърден от ръководителя 
по ал. 2.
(4) Хосписите – лечебни заведения, могат 
да предоставят социални услуги по реда на 
Закона за социалното подпомагане.“
§ 16. В чл. 29 се правят следните изменения 
и допълнения:
1. В ал. 1 думата „диспансерите“ се заменя 
с „центровете за психично здраве, центровете 
за кожно-венерически заболявания, комплекс­
ните онкологични центрове“. 
2. Създават се ал. 3 – 7:
„(3) За изработване на областната здравна 
карта министърът на здравеопазването на­
значава комисия, която включва областния 
управител, един представител на регионалния 
център по здравеопазване, един представител 
на регионалната инспекция за опазване и 
контрол на общественото здраве, двама пред­
ставители на районната здравноосигурителна 
каса, по един представител на районната 
колегия на Българския лекарски съюз, ра­
йонната колегия на Българския зъболекарски 
съюз и регионалната колегия на Българската 
асоциация на професионалистите по здравни 
грижи, един представител на представителните 
организации за защита правата на пациен­
тите и по един представител на общините в 
съответната област, на чиято територия има 
лечебно заведение за болнична помощ.
(4) Представителите на общините по ал. 3 
се определят по реда на Закона за местното 
самоуправление и местната администрация. 
Представителите на представителните орга­
низации за защита правата на пациентите се 
избират и освобождават от организациите, при­
знати по реда на чл. 86в от Закона за здравето.
(5) За всяка област картата обхваща об­
щините съгласно списъка по чл. 6, ал. 2 от 
Закона за здравното осигуряване.
(6) При изработването на областните 
здравни карти комисията по ал. 3 е длъжна да 
съобрази достъпа до медицинско обслужване 
на населението, живеещо в труднодостъпните 
и отдалечените райони.
(7) Всяка областна комисия представя на 
министъра на здравеопазването изготвената 
областна здравна карта и цялата първична 
информация, използвана за създаването є, 
както и предложения за преструктуриране 
на лечебните заведения за болнична помощ.“
§ 17. Член 30 се изменя така:
„Чл. 30. (1) Областните здравни карти се съз­
дават след оценка на потребностите от спешна, 
първична и специализирана извънболнична и 
болнична помощ и съответствието на лечебните 
заведения с изискванията по чл. 19, ал. 2 и 3.
(2) Лечебните заведения за болнична помощ 
се финансират със средства от републиканския 
бюджет или от бюджета на Националната 
здравноосигурителна каса само за дейността 
на клиники и отделения, за които е устано­
вено съответствие с изискванията по ал. 1 и 
по реда на чл. 34, ал. 4.
(3) Лечебните заведения за болнична помощ 
се финансират със средства от републиканския 
бюджет или от бюджета на Националната 
здравноосигурителна каса за дейността на 
клиники и отделения, за които не е налице 
съответствие с изискването по чл. 19, ал. 2, 
т. 2 при условията и по реда на чл. 59, ал. 12 
от Закона за здравното осигуряване.“
§ 18. Член 31 се изменя така:
„Чл. 31. (1) Областните здравни карти 
съдържат:
1. географските граници на здравните 
райони;
2. вида, броя, дейността и разпределението 
на лечебните заведения по отделните нива 
на медицинското обслужване в областта, без 
тези по чл. 32, ал. 2, т. 2;
3. необходимия минимален брой на ле­
карите и лекарите по дентална медицина в 
извънболничната помощ по специалности;
4. минималния и максималния брой легла 
за активно лечение (терапевтични, хирургич­
ни, педиатрични, акушеро-гинекологични и 
легла за интензивно лечение) и за долекуване 
и продължително лечение;
5. лечебните заведения за болнична помощ, 
с които Националната здравноосигурителна 
каса задължително сключва ежегодно до­
говори по смисъла на Закона за здравното 
осигуряване.
(2) Разпределението на броя на леглата 
по ал. 1, т. 4 се определя съобразно броя на 
населението в областта по ред, определен в 
методика, утвърдена от министъра на здра­
веопазването.